Kun davomida yog‘gan kuchli yog‘ingarchilik sabab, Andijon viloyati Asaka tumanining bir qancha hududlari suvga to‘ldi. Tumandagi “Kamolot” mahalla fuqarolar yig‘inida joylashgan ko‘chalarda kuchli yog‘ingarchilik oqibatida suv to‘lgan. Bundan tashqari, tuman markazida joylashgan 55-umumta’lim maktabining atrofi ham suvga to‘lgan. Hozirda tuman FVB tomonidan mazkur hududlarda yog‘ingarchilik oqibatini bartaraf etish ishlari olib borilmoqda. Avvalroq, suvga to‘lgan Andijon, yopilgan yo‘llar, suv kirgan xonadonlar suratlari e’lon qilingan edi.